b'\n_START_ARTICLE_\nMeng Hongwei\n_START_SECTION_\nBiografi\n_START_PARAGRAPH_\nMeng ble f\xc3\xb8dt i Harbin, Heilongjiang i Kina i november 1953. Han ble uteksaminert fra Pekinguniversitetet, hvor han studerte jus._NEWLINE_Meng var viseminister for offentlig sikkerhet  og leder for den kinesiske kystvakten (2013\xe2\x80\x932017). 18. mars 2013 ble han utnevnt til viseleder for Kinas statlige oseaniske administrasjon._NEWLINE_10. november 2016 ble han valgt til president for Interpol_NEWLINE_. I oktober 2018 meldte hans kone ham for savnet, etter en reise til Kina._NEWLINE_7. oktober kunngjorde Interpol at Hongwei hadde meddelt at han avg\xc3\xa5r fra stillingen som president for Interpol, med umiddelbar virkning. Det framkom ogs\xc3\xa5 at han er under etterforskning av kinesiske myndigheter, uklart for hvilket lovbrudd.'